
        EUROPOS KOMISIJOS                                                      

        ATSTOVYBĖ LIETUVOJE

Vytauto Didžiojo universiteto Sociologijos katedra ir Socialinių tyrimų centras kviečia į tarptautinę mokslinę konferenciją 

Europos Sąjungos plėtra ir lyčių politika Lietuvoje,

kuri įvyks 2004 m. Spalio 1 d., Vytauto Didžiojo universitete (Donelaičio 52), Kaune.

Ši konferencija organizuojama pagal Europos Komisijos Atstovybės Lietuvoje remiamą projektą „Europos Sąjungos plėtra ir jos įtaka moterims Lietuvoje“. Konferencija skirta įvairiems ES ir Lietuvos lyčių politikos aspektams aptarti bei ES plėtros įtakos Lietuvos lyčių politikai įvertinimui  tokiose srityse kaip užimtumas, šeima, švietimas, kultūra, politika ir teisė. Konferencija suteiks galimybę įvairiose lyčių studijų disciplinose dėstantiems ir tyrimus atliekantiems mokslininkams sukurti forumą diskusijoms, informacijos, interesų ir tyrimų rezultatų sklaidai bei stiprinti ir populiarinti lyčių studijų ir tyrimų plėtrą Lietuvoje. 

Pagrindinės konferencijos temos:

ES lyčių lygybės standartai

Moterų užimtumo strategijos

Šeimos politika ir šeimos/darbo vaidmenų suderinamumo dilemos

Lyčių prievarta ir prekyba moterimis 

Lietuvos ir Europos Sąjungos žiniasklaidos politika lyčių aspektu

Lytinio švietimo aspektai Lietuvoje

Moterų politinis dalyvavimas

Maskulinizmo politika

Pranešimai

Kviečiame įvairiausių sričių mokslininkus dalyvauti teminėse konferencijos sesijose ir parengti 10-15 min pranešimus lietuvių arba anglų k. 

Pranešimų santraukų (ne daugiau 1 psl)  pateikimo terminas – 2004 rugsėjo 1 d.

Konferencijos organizatoriai padaugins santraukas visiems konferencijos dalyviams. 

Publikacijos

Atrinkti pranešimai bus išleisti specialiu žurnalo „Sociologija. Mintis ir veiksmas“ leidiniu. Pilnas atrinkto pranešimo tekstas turėtų būti pateiktas ne vėliau kaip iki rugsėjo 15 dienos. Mokslinius pranešimus recenzuos žurnalo redakcijos kolegija. Nurodymai spausdinamų pranešimų autoriams bus pateikti individualiai.    

Registracija

Paraiškos formą galima rasti prie šio pranešimo bei VDU Sociologijos katedros svetainėje adresu: 

http://vaidila.vdu.lt/~sociologija/main.php?id=229&lang=1
Maloniai kviečiame dėstytojus, mokslininkus, studentus, NVO atstovus ir kitus besidominčius lyčių studijomis dalyvauti šioje konferencijoje! 

Paraiškos forma

Vardas 
.............................................................................................................................................

Pavardė
.............................................................................................................................................

Telefonas........................Faksas............................E-paštas................................................................

Institucija.............................................................................................................................................

Pranešimo pavadinimas.......................................................................................................................

.............................................................................................................................................................

Mokslinis laipsnis, mokslinė veiklos sritis ir kryptis...........................................................................

..............................................................................................................................................................

Data

Paraiškos formą prašome siųsti adresu j.reingardiene@smf.vdu.lt arba paštu:

Vytauto Didžiojo universitetas

Sociologijos katedra

Donelaičio 52-311

44244 Kaunas 

tel: 37 327822, 615 40406 (mob)

fax: 37 327823

